
31.01.2010 : Rewşa nuhaya Qereçiyan li Ewropa 
François Sant’Angelo, huqûqzan li Navenda ji bo 
Wekheviya Bextan û Têkoşîna li dijî Nijadparêziyê, 
kurteya rewşa Qereçiyan (Rom) li Beljîka û Ewropa 
got. Weka nimînendeyê Beljîka li ECRI “European 
Commission against Racism and Intolerance” 
(Kommisyona Ewropî li dijî Nijadparêzî û 
Netehemmulkirinê) ya Konseya Ewropa, ew di van 
salên dawîn de beşdar bû şandeyên ku ji bo vê babetê 


Jimara “Rom” li Beljîka digihêje nêzîkî 26.000 û li 
Ewropa (Rojava û Rojhilat) 10-12 milyonan. Lê ev 
jyimar ji rastiyê kêmtir in, ji bo ku gelek ji wan zanava 
(nasname) xwe vedişêrin. Rom gelekî ewropî ku ji berê 
nêzêkî 2.000 salan ji Hindistanê hatiye ye. Taybetiya wî 
ew ku ew bi awakî kûr girêdayî zimanê xwe, li gel 
hebûna zaravên cihê, û pêwendiyên malbatî yan êlî 
(eşîrî). 

Di vajayê (eks) dîtina ku li ser wan hatiye belav kirin, 
piraniya wan ne koçer in, lê gawastî (di ciyê xwe de 
dimînin) ne. Lê ew neçar dibin ku hergav ciyê xwe 
biguherînin, ji sedema nêrîna ne baş li ser wan, hem ji 
aliyê desthilatan û hem jî ji aliyê xelk, nemaze li 
welatên kommunîst ên berê ku tê de baweriyên çewt li 
ser wan gelek xurt in û digihêjin êrîşên canî (fîzîkî). Li 
gel ku li welatên ku tê de dijîn kartên wan ên zanavê 
(kimlik, hewiyye) hene, li Ewropa Rojhilatê mafên wan 
ên bingehî yê welatvanan, weka stendina karta kar, 
te’mîna saxiyê, dibistanên normal ji bo zarokên wan, 
nîn in. Gelek ji wan reviyane welatên Yekîtiya Ewropî, 
lê pirîcar mafê penaberiyê (iltica) ji wan re nayê dayîn. 

NÛÇE JI KURDISTANÊ 

ÇILE2010 


KURDISTANA TIRKIYÊ 


DU PARLEMENTERÊN BERÊ YÊN KURD TÊN 
TAWANBAR KIRIN 

Di 04 Çile 2010 de, piştî girtina partiya ku bi awakî ne 
fermî kurdî ye, DTPê, û guherandina wê bi « BDP »ê, 
du parlementerên berê yên DTPê, Ahmet Ttirk û Banû 
Aysel Tugluk, ji aliyê dadgeha destûrî bi 56 û 52 sal 
cezayê zîndanê hatin tawanbar kirin ! 

Piştî derxistina wan ji parlementa Tirkiyê, xuya bû ku 
di dema karê wan de 23 dosya li dijî Ahmet Turk û 22 li 
dijî Aysel Tugluk hati bûn amade kirin ! 

( netkurd.com , 05.01.2010) 

UN Û ZAROKÊN KURD 

Encumena Mafên Zarok a UNê (Rêxistina Neteweyên 
Yekbûyî) hişdariyek (ixtar) da Tirkiyê li ser rewşa 
zarokên kurd ên nêzîkî 15 salî, ku ji bo beşdarbûna 
xwepêşandanan hatine zîndan kirin. 


ragirtinan pirîcar xwepêşandanên bêdestûr ji bo p 
qedexe DTPê, ji sedema girêdanên wê bi PKKê re 
(rudaw.net 12.01.2010) 

Ragirtina 10 endamên « BDP »ê 

Di 20 Çile 2010 de , serokê şaxa Igdirê ya partiya 
«BDP »ê (ku ciyê DTPê stendiye), Mehmet Nuri 
Guneş, û 10 endamên din ên vê partiyê, ji aliyê hêzên 
jandarmê, di tevgereke ku di katjmêr (saet) 3 ya serê 
sibê de dest pê kir, hatin binçav kirin. Piştre, yaneya 
(ekîp) lêgerîn li avahiya şaredariyê kirin û hin belgeyan 
birin. Serê sibê, xelk li ber vê avahiya şaredariyê 
civiya. 



(rizsari.org, avestakurd.net, veyamner.com, rudaw.net. 

azady.nl, 21. 

01.2010; netkurd.com, Milliyet, 

25.01.2010) 



Beryirsiyarekî BDPê tê tawanbar kirin 


Piştî vekolînekê (ankêt), vê encumenê rappora xwe ya 
29 Cotmeh 2009 weşand û tê de daxuyand (îlan kir) ku 
agahdariyên ku ji Tirkiyê li ser vê babetê stendine ne 
bawerbar in. Rappor ji Tirkiyê dixwaze ku fêreke mafên 
mirov bixe bernameyên dibistanî û nemaze xwendekar 
û mamosteyan di warê aşîtiyê de bigihîne. 

(rudaw.net 07.01.2010) 

BOMBEKIRINA KURDISTANA IRAQÊ 

Di 07 Çile 2010 de , topxana tirkî gundên navçeyên 
sînorî yên Nihêl, Nêrwe Rêkan û Doskî, yên qezayê 
Amedî, li Kurdistana Iraqê, bombe kirin. 

(peyamner.com, _ pukmedia.com, _ netkurd.com, 

08.01.2010) ~ ’ 

FÊRÊN KURDÎ 

Li ser daxwaziya mamosteyên kurd ku tirk û li gundên 
Diyarbekirê mamostetiyê dikin û kurdî nizanin, beşa 
Diyarbekirê ya rêxistina Egitim Sen fêrêke zimanî kurdî 
vekir. Nêzîkî 30 mamoste wê distînin. 

(rudaw.net, 10.01.2010) 

LÊDÛKETINA KURDAN 

Raşirtinên girseyî 

Di 10 û 11 Çile 2010 de , nêzîkî 124 Kurd, ku ji wan 13 
zarok, li 9 bajaran hatin ragirtin. Sedemên van 


Di 25 Çile 2010 de , serokê şaxa Semsûrê ya partiya 
BDPê, Mehmet Varol, ji bo 6 mehan hat zîndan kirin, ji 
sedema daxuyaniyeke çapemeniyê ku wî li Mersinê 
weşandi bû. 

(netkurd.com, 26.01.2010) 

ALÎKARIYA YEKÎTIYA EWROPÎ NAGIHÊJE 
KURDISTANÊ 

Radyoya swêdî Ekot/Pl vekolînek (ankêt) li ser 
alîkariya Yekîtiya Ewropî ji Tirkiyê re weşand û got ku 
di maweya (muddet) 2004-2010 de, 75 milyar kronên 
swêdî ji vî welatî re hatine dayîn, lê ku navçeyên xizan 
(feqîr), weka Diyarbekir, Mardîn, Colemêrg ... jê bêpar 
(mehrûm) in. 

Rojnama swêdî Svenska Dagbladet jî dîtina Levent 
Korkut, berpirsiyarê tirk ê alîkariya Yekîtiya Ewropî ji 
Tirkiyê re, û Evin Çetin, endama partiya sosyal- 
dêmokrat a swîdî, stend. Her du jî heman (eynî) tişt got. 
(eurokurd.net, netkurd.com, avestakurd.net, rizgari.org, 
12.01.2010) 

CARDIN PÊTROL LI KURDISTANÊ 

Şirketa tirkî ya pêtrolê, TPAO, daxuyand ku pêtrol li 
nêzîkî Şirnexê, bi kûrayiya 3.250 m., hat dîtin û ku li vê 
navçê gelek pêtrol heye. 

(avestakurd.net, 20.01.2010) 

RÊKTORÊN KURDISTANA IRAQÊ DIÇIN 
SEREDANA ZANÎNGEHA MÊRDÎNÊ 
Di 24 Çile 2010 de, sê rêktorên zanîngehên Kurdistana 
Iraqê, Dr. Asmat Xalid, ji zanîngeha Duhokê; Alî Saed 
Muhammed, ji zanîngeha Suleymaniyê, û Muhammed 
Sadiq, ji zanîngeha Hewlêrê, çûn seredana rêktorê 
zanîngeha Arkutlu, li Mêrdînê, Prof. Dr. Bedil Omay. 


Evê dawîn daxuyand ku ev seredan di çarçeva biryara 
vekirina enstituyên zimanên zindî li vê zanîngehê (li 
bultena me ya buhurî binêre) û wajokirina (imza) 
protokola alîkarî û hevkariya akadêmîk û zanyarî (ilmî) 
bi welatên hevsî (cîran) re hat kirin. 

( netkurd.com , 25.01.2010; rudaw.net , 29.01.2010) 


KURDISTANA IRAQE 


ŞANDEKE BRÎTANÎ LI KURDISTANÊ 

Di 06 Çile 2010 de , serokê Kurdistana Iraqê, Mesûd 
Berzanî, pêşwaziya Banû Margaret Man, parlementer, 
huqûqzan û seroka Koma Piştgiriya Kurdistanê li 
parlementa brîtanî, û şandeya ku pê re bû, ku ji Gary 
Kan, sekreterê vê Komê û danişmendê (muşawir, 
adviser) parlementê, û Banû Beyan Samî Abdulrahman, 
nimînendeya Hukûmeta Herêma Kurdistana Iraqê li 
Brîtanya pêk hati bû, kir. 

Banû Man ji serok Berzanî re rasthatinên xwe bi serokê 
Parlementa Kurdistanê û jimareke wezîran re gotin. 

( pukmedia.com , 06 û 10.01.2010) 

GOREKE HEVRAYÎ YA 270 ZAROKAN 
Di Çile 2010 de , di dema kolanên li Dubiz, li nêzîkî 
Kerkûkê, de goreke hevrayî ku tê de laşên 270 zarokên 
kurd ên ji 3 salî kêmtir hat dîtin. 

( peyamner.com , 07.01.2010) 


nemaze ji bo maweya Sibat 2007 - Sibat 2008 stend, ji 
bo ku wê gavê tundî (şiddet) kêm bû bû. 

( pukmedia.com , rudaw.net , 10.01.2010) 


o 


WEZIRE PERWERDE LI LONDONI 

Ji 11 heta 14 Çile 2010 , wezîrê perwerdê yê Kurdistana 
Iraqê, Sefîn Dizeyî, û wezîrê hînkirina bilind û lêgerîna 
zanyarî, Dr Dilawer Ala’eldîn, li Londonê beşdar bûn 
konfêranseke navneteweyî ya salane ya wezîrên 
perwerdê, ya bi navê “Moving Young Minds” (Mejiyên 
Cuhan ên Gerrok). îsal, 750 pisporên perwerdê û 73 
wezîr, ji 100 welatan, beşdar bûn vê konfêransê. 

Serokwezîrê brîtanî, Gordon Brown, konfêrans vekir. 
Piştre, wezîrê brîtanî yê perwerdê li ser girîngiya 
hevkariya di navbera wezaretên perwerdê li cihanê de, 
ji bo pêşdebirina pêvajoya (procesus) “Perwerde ji bo 
hemiyan”, peyivî. 

(KRG, peyamner.com , pukmedia.com , 15.01.2010) 


ERIŞ LI NAVÇEYEN KURDISTANE YEN 
EREBKIRÎ 

Kerkûk 

Di 06 Çile 2010 de , bombeyek li ser erebeyeke “pick- 
up”, li ser riya sereke ya di navbera Kerkûk û Tirkrîtê 
de, teqiya. Du kes birîndar bûn. 

( pukmedia.com , 09.01.2010) 


\ ♦ 

abeyek li b( 


MÊDYA LI KURDISTANÊ 

Endamekî polîtburoya Yekîtî Niştimanî Kurdistan ji 
rojnama El-Zeman re got ku li Kurdistana Iraqê 826 
rojname û kovar, ku ji wan ên rojane, heftane û hin 
mehane, hene. Û wî got jî ku 50-60 radyo jî hene. 

( avestakurd.net , 14.01.2010) 

BIDARVEKIRINA ELÎ KÎMYAWÎ 


Xaneaîn 

Di 07 Çile 2010 de , bombeyek li ber mizgefteke şîî li 
Xaneqînê teqiya. Polîsek hat kuştin û 25 kes birîndar 
kirin. Mizgeft û 25 firoşgeh (dikkan) gelek hatin têk 
dan (xerab kirin). 

(pukmedia.com, avestakurd.net , 07.01.2010) 

SEROKÊ LEŞKERÊ IRAQÎ (KURD) JI OBAMA 
XELATEK DISTÎNE 

Di 10 Çile 2010 de , serokê leşkerê iraqî, gênêral 
Babekir Zîbarî (Kurd), ji serokê amerîkî Barak Obama 
Xelata Hêjabûnê stend. 

Di merasîma dayîna xelatê de, serokê hêzên amerîkî li 
Iraqê, gênêral Raymond Odierno, got ku Zîbarî ev xelat 



Di 25 Çile 2010 de , Elî Hesen El-Mecîd, ku bi sernavê 
« Elî Kîmyawî » hatiye nasîn, bi bidarvekirinê hat îdam 
kirin. Ew pismamê Saddam Huseyn û berpirsiyarê 

herêma Bakurê Iraqê bû. Ew bû ku êrîşa bi çekên 
kîmyawî li Halabca, ku tê de 5.000 kes fetisîn, pêk anî 
bû. 5 meh piştî ketina rejîma Saddam Huseyn, ew hati 
bû ragirtin. 

(TV û malperên kurdî, 25.01.2010) 

BARAK OBAMA PÊŞWAZIYA SEROKÊ 
KURDISTANÊ DIKE 


Di 25 Çile 2010 de, serokê amerîkî Barak Obama li 
Saraya Sipî pêşwaziya Mesûd Berzanî, serokê 
Kurdistana Iraqê, û şandeya ku pê re kir. Ev şande ji 
serokwezîrê berê yê Kurdistanê, Nêçîrvan Berzanî; 
nimînendeyê Hukûmeta Herêma Kurdistanê li 
Washingtonê, Qubad Talabanî; serokê Ajansa Parastina 
Herêma Kurdistanê, Mesrûr Berzanî; serokê kabîna 
Mesûd Berzanî, Fuad Huseyn; berpirsiyarê pêwendiyên 
derve yê Hukûmeta Kurdistanê, Fellah Mustafa, û 
wezîrê kaniyên sirûştî (tabîî), Aştî Hawramî, pê hati bû. 

Her du alî li ser pirsên di navbera Bexdad û Herêma 
Kurdistanê de, hilbijartinên wêbê yên Iraqê, xurtkirina 
ewlehî (emniyyet) û aborê (êkonomî) ... peyivîn. 

Di 25 Çile de jî, Mîrza Berzanî ji aliyê cîgirê serokê 
amerîkî, Joseph Biden, hat pêşwazî kirin. 


Di 27 Çile 2010 de , li Pentagonê ji aliyê wezîrê amerîkî 
yê parastinê, Robert Gates, hat pêşwazî kirin. Û ew rastî 
seroka «Chamber» (parlement), Nancy Pelosi, û 
sênator John McCain, Joseph Lieberman, Lindsey 
Graham û John Kerry jî hat. 

Di 27 Çile de jî, li «Brookings Institute», di 
semînereke bi navê «Wêbêya Iraqê û Hilbijartinên 
Nêzîk », peyivî. Beşdar û rojnamevanan axaftina wî bi 
baldariyeke mezzin şopand û jê gelek pirs pirsîn. 
«Moderator» Kenneth Pollack, birêvebirê Navenda 
Lêgerînên Rojhilata Navîn, di vekirina semînerê de got 
t hemî rê ji aktorê girîngtirîn li Iraqê, Mesûd 
nî, derbas dibin ». 


Di 26 Çile 2010 de , ew ji aliyê wezîra amerîkî ya karên 
derve, Hilary Clinton, hat pêşwazî kirin. Piştre, li 
avahiya nimînendetiya Kurdistanê li Washingtonê rastî 
revenda (diaspora) kurdî li Amerîkî hat. Kurd ji 
Dewletên Virginia, Maryland, New York û Colorado 
hati bûn. Û rastî civata fille li Iraqê jî hat. 


da, Mar^ 
civata fil 


Di 28 Çile de, çû seredana fermandariya leşkerî ya 
serbazên (esker) amerîkî yên xanenişîn (teqa’ud). 
Piştre, rastî wezîrê bazarganiyê, Garry Lock, hat. 

(TV û malperên kurdî, 25-29.01.2010) 


SEROKÊ KURDISTANÊ LI OTRÎŞÊ 

Di 30 Çile 2010 de, serok Berzanî çû Otrîşê (Avusturya, 
Nêmsa) û tê de bi awakî cihê rastî şandeyeke partiya 
kurdî ya Tirkiyê „DTP“, ku nuh hatiye qedexe kirin, a 

bi serokatiya serokê wê yê berê Ahmet Tlirk, û şandeke 



partiya tirkî ya hukûmî, AKPê, ku tê de parlementerekî 
kurd Dengir Firat, hebû, hat. Wî şîret li wan kir ku pirsa 
kurdî bi aşîtiyane çare bikin û piştgiriya ramyariya 
(siyaset) serokê tirk Recep Tayyip Erdogan, a bi navê 
„vebûna kurdî 44 , bikin. 

Di 31 Çile 2010 de , serokê otrîşî, Hans Fischer, û serok 
Berzanî li Vienna beşdar bûn konsêreke kurdî ya 
muzîskvan û stranbêjê navdar Şivan û kemanciyê 
navdar Dilşad. Ev konsêr li bin „patronaj“a 
otrîşî hat pêk anîn. 


KURDISTANA IRANE 


KURDEK TE IDAM KIRIN 

Di 06 Çile 2010 de , Fesîh Yasemînî, ji gundê 
Hindiwana, li nêzîkî Xoyê, li Kurdistana îranê, hat îdam 
kirin. Ew ji 2008 de li zîndanê bû û bi endambûna 
PJAK (baskê îranî yê PKKê) hati bû tawanbar kirin. 
Dadmendê (hakim) wî di 18 Çile 2010 de hat kuştin (li 
jêr binêre). 

Li gora ajansa nûçeyan Firatê, 14 girtiyên din ên kurd 
ewê bên îdam kirin û ji 2007 de, 3 endamên PJAKê 
hatine îdam kirin. 

( dvestakurd.net , rizgari.org, 07.01.2010; rudaw.net , 

07.01.2010) 

XWEPÊŞANDÎ TÊN RAGIRTIN 
Di 15 Çile 2010 de, polîsê îranî komeke Kurdên ku 
dixwest ku li Sinê, li Kurdistana îranê, Awe pêş bidin 
(bimeşin) ragirt. Wan dixwest ku mirina çalakvan 
Ibrahîm Lutfullahî, ku di 15 Çile 2008 de li zîndana 
Sinê di mercên tarî de miri bû, bi bîr bînin. 

(rûdaw.com, 16.01.2010) 


Çr 

ŞTIN 


DADMENDEKIIRANI TE KUŞJ 

Di 18 Çile 2010 de , dadmendê îranî, ê ji riha (asl) azerî, 
Welî Hacî Qulîzade, li ber mala xwe ji aliyê du kesên bi 
„motor“ hat kuştin. Vî dadmendî fermana îdamkirina du 
Kurdan, Hikmet Demir û Fesîh Yasemînî, da bû. 



( dvestakurd.net , 18.01.201 


Li gora ajansa nûçeyan Firatê, HRK „Hêzên Rojhilata 
Kurdistanê“, ku nêzîkî PKKê ye, ev kuştin hilgirt ser 
xwe. 

(aknews.com, avestakurd.net , 21.01.2010) 

KURDEKÎ TEHRANÊ TÊ BIN ÇAV KIRIN 

Di 26 Çile 2010 de , xwendekarekî kurd li zanîngeha 
Tehranê, Cihangîr Abdullahî, hat bin çav kirin. Li gora 
rappora Rêxistina Mafên Mirov li Kurdistanê, 
Abdullahî li beşa zanînên ramyarî (siyasî) dixwîne û 
berpirsiyarê Civaka Çandî ya Xwendekarên Kurd li 
Zanîngeha Tehranê ye. Rapport dibêje jî ku sedema vê 
ragirtinê ne zelal e. Di hefteyên derbasûyî de, bi dehan 
xwendekarên kurd li zanîngeha Tehranê hatin ragirtin û 
bin çav kirin. 

(rudaw.com, 28.01.2010) 

BOMBEKIRINA KURDISTANA IRAQÊ 

Di 29 Çile 2010 de , topxana îranî cardin navçeyên 
sînorî yên Kurdistana Iraqê, li Zarawa, 130 km li 
Bakurê Rojhilata Suleymaniyê, bombe kirin. 
(aknews.com, 29.01.2010) 


KURDISTANA SURIYE 


5 KURD TEN TAWANBAR KIRIN U 
PARÊZEREK TÊ RAGIRTIN 

Di 02 Çile 2010 de , Rêxistina Kurdî ya Mafên Mirov li 
Sûriyê, MAD, daxuyand ku di 29.12.2009 de, 5 Kurd ji 
aliyê dadgehê hatin tawanbar kirin : Xelîl Feydê Delî, 
Munzir Abdulfattah Reşo, Ciwan Muhammed Ahmed û 
Menan Ahmed Sîdo. 


Her duyên pêşîn cezayê 4 sal zîndan û her sêyên din 6 
sal stend. Hemî bi endambûna PYD « Partiya Yekîtiya 
Dêmokrat» (baskê sûrî yê PKKê) hatine tawanbar 
kirin. 

Heman (eynî) rêxistin daxuyand ku di 12.12.2009 de, 
parêzerê (avukat) kurd Mustafa Ismaîl ji aliyê hêzên 
ewlehiyê yên Helebê hat ragirtin û ku heta nuha 
çarenûsa (qeder) wî ne xuyaye. 

( avestakurd.net , 02.01.2010) 

SÊ XWENDEKAR TÊN RAGIHANDIN 
Di 06 Çile 2010 de , Rêxistina Kurdî ya Mafên Mirov li 
Sûriyê, MAD, ragirtina 3 xwendekarên kurd daxuyand : 
Havraz Muhammed Emîn ji aliyê hêzên ewlehiyê hat 
ragirtin û kompyûtera wî hat birin. Du xwendekarên 
din, Mustafa Na’san û Dilbirîn Nosî, jî hatin ragirtin. 
Malbatên wan nizanin ne li ku ne, ne jî çima ew hatine 
ragirtin. 

(az.ady.nl 06.01.2010) 

CARDIN DU SERBAZÊN KURD TÊN KUŞTIN 

Di 06 Çile 2010 de , Rêxistina Kurdî ya Mafên Mirov li 
Sûriyê, MAD, daxuyand ku serbazekî (esker) din ê kurd 


di dema xizmeta leşkerî de hat kuştin (ev serbazê 35mîn 
e ku ji dema serhilada kurdî ya 12 Adar 2004 de tê 
kuştin). Navê wî Izzeddîn Moro ye, ji gundê Derbazînê, 
navçeya Efrînê, ye. Ew zewicî û bavê zarokekî bû. 

( avestakurd.net , 06.01.2010) 

Di 10 Çile 2010 de , Rêxistina Kurdî ya Mafên Mirov li 
Sûriyê, MAD, daxuyand ku di 01 Çile 2010 de, Kurdekî 
pîr, Abdulrezzaq Cengo, dema ku dixwest ku biçe 
seredana kurrê xwe, Dr. Elaeddîn Cengo, li Mîriyên 
Erebî, ji aliyê hêzên ewlehiyê yên ezmanî hat ragirtir 
Heta nuha çarenûsa wî ne naskirî ye û tê bawer kir 
sedema vê yekê dîtinên wî yên li ser Kurdan e. 
ola misilman li Şamê xwendiye û bi salan li 1 
Mîriyên Erebî mamoste bû. Ew bi welatparêziya: 
kurdî navdar e. 

( dvestakurd.net , peyamner.com. 


NUÇEYEN ÇANDI YEN KUR 




PROSPEKTUSEKE BIJIJKI BI KURDI 

Şîrketa dermanan Awamedica cara pêşîn prospêktuseke 
(rûpela ku dermanan wasf dike û tê xistin nav qutiyên 
van dermanan) bijîjkî (tibbî) bi zimanê kurdî weşand. 
Ev dermanê li dijî êşê, Par Azar, e. Birêvebirê vê 
şirketê, Bahram Rasûl, ji Kurdistan TV re daxuyand ku 
ewê ev derman li Kurdistana Iraqê û li tevayiya Iraqê bê 
firotin. 

(peyamner.com, _ netkurd.com, _ avestakurd.net, 

rizgari.org, 04.01.2010) 

PIRTÛKEK LI SER DEWLETA TIRKÎ Û 
KURDAN 

Rojnamevan Belma Akçura pirtûkek bi navê « Rlma 
Dewletê li ser Kurdan », piştî berhevkirina rapporên 
partiyên ramyarî (siyasî), yên rêxistinên civakî, 
hukûmet û leşkerê tirkî, nivîsî. Ew ji aliyê weşanxana 
New Age hatiye weşandin. Akçura tê de balan dikişîne 
70 rapporên ku di 86 salan de li ser vê pirsê hatine 
nivîsîn, lê ku hîn ne hatine weşandin. 

(rudaw.net, 07.01.2010) 

BIJÎJKEKÎ KURD BAWERNAMA “BORD” A 
AMERÎKÎ DISTÎNE 

Bijîjkek (doctor) ji Kurdistana Iraqê, Dr Umar Şêx 
Ma’sûm Neqşbendî, bilindtirîn bawername (dîplom) di 
cihana emeliyata dev û diran de, “American bord of 
periodontology”, stend. 

Dr Neqşbendî ji 25 salan de li Amerîka dijî û 
bawemama zanînên ramyarî (siyasî) ya zanîngeha 
Hustonê, li Texasê, û bawernameyên cihê di zanînên 
(ilm) goştê diranan û çikandina diranan de stendine. Ev 


bawemama dawîn a “Bord” bala çapemeniya amerîkî û 
ewropî kişand û hin rojname û kovar pê re hevpeyvîn 
kir. 

Dr Neqşbendî, bi masrafa xwe, di yaneya (êkîp) bijîjkî 
(tibbî) ku li Kurdên ku bûne qurbanên tundiyên (şiddet) 
hukûmetên xwe dinêre de ye. Û wî alîkariya kesên ku di 
şerrê Kosovo de hatin qewirandin yan ku reviyan kirin. 
Ji 2002 de, Dr Neqşbendî diçe seredana Kurdistana 
Iraqê û tê de beşdar dibe saxkirina xelk û konfêransên ji 
bo bijîjk û xwendekarên beşa diranan tên dayîn. Û wî bi 
deh hezaran dolar alîkarî, ji bo kirîna destgehên 
emeliyatan û yên din, kir. 

(peyamner.com, 05.01.2010) 

“FACEBOOK” BI KURDÎ 

Malpera navdar “Facebook” dest bi weşandina bi 
zimanê kurdî jî kir. Diviya ku berê dest bi kampanyakê 
bê kirin ji bo ku jimara beşdaran têr bike. Tê texmîn 
kirin ku jimara Kurdên ku wê bi kar tînin digihêje 3 
milyonan : www.fecebook.com/translations/index.php 
(netkurd.com, pukmedia.com, 13.01.2010) 

KEVNEŞOPÊN DUHOKÊ 

Birêvebirê kevneşopên parêzgeha Duhokê, Hesen 
Ehmed Qadir, got ku di sê salên dawîn de, ji 1.500 
kevneşopên dîrokî, ku hin ji wan digihêjin dema kevvir, 
li çend navçeyên vê parêzgehê hatin dîtin. 

(aknews.com, avestakurd.net, 15.01.2010) 

PIRTÛKEKE XWARINÊN KURDÎ 

Kurdologa îtalî, Mirella Galleti, û Fuad Rahmanî di 
2008 de pirtûkek li ser xwarinên kurdî bi zimanê îtalî, 

bi navê “Çanda Çeştxanê li bal Kurdan” (çeştxane = 
metbax) nivîsî bû. Weşanxana kurdî Avesta ew nuh bi 
tirkî weşand, weka destpêka rêzereyeke vê celebê, bi 
navê “Serçavan/Midbex”, bi kurdî û bi tirkî. 

Mirella Galletti doçenta dîroka welatên misilman li 
zanîngeha Napolî ye. Fuad Rahman Kurdekî Kerkûkê 
ye û ji zû de li Torîno dijî. Xwaringeheke (rêstoran) wî 
bi navê Kerkuk Cafe heye. Ew tê de xwarinên kurdî, 
erebî, îranî û tirkî pêşkêş dike. 

Pirtûk ji sê beşan pêk hatiye : A lmîn li ser adet û çanda 
xwarinê li bal Kurdan e û giha, heşînayî û xwarinên taxi 
(mehellî) li Kurdistanê wasf dike. Beşa 2mîn metnên 
wêjeyî (edebî) li ser xwarinên kurdî, ku ji aliyê 
nivîskarên kurd (ji Mem û Zînê heta Erebê Şemo) û 
gervanên ewropî hatine nivîsîn, pêşkêş dike. Beşa 3mîn 


ji aliyê Fuad Rahamnî hatiye amade kirin. Ew tê de 
reçeteyan (wasfa) pêşkêş dike. 

(nefel.com, 15.01.2010) 

JINEKE KURD JI ALIYÊ SEROKÊ ALMANYA 
TÊ PÊŞWAZÎ KIRIN 

Bi hinceta sersalê, serokê Almanya Köhler 62 kesên ku 
bi pirsên perwerde, wekhevî, rewşa penaberan û 
entêgrasyonê xerîk (mijûl) dibin vexwendin (dawet 
kirin) saraya xwe. 

Ji nav mêvanan, Rojîn Murad, 28 salî, jineke cuhan ji 
Kurdistana Sûriyê. Ew li Liefrehosenê bi zilamê xwe re 
dijî û civakzanî (sosyolojî) û perwerdê li zanîngeha 
Kölnê dixwîne. Serokê alman ji bo alîkariya wê ya 
biyaniyan spasiya wê kir. 

(avestakurd.net, 29.01.2010) 

BRIISSELS HOOFDSTEOf LIJK GEWEST 

VLAAMSE GEMEENSCHAPSCOMMISSIE 

Ev bulten, bi alîkariya Vlaamse Gemeenschapscommissie (VG 

hatiye weşandin. 

C), bi kurdî, fransî, hollandî û ingilîzî 

